Grunnskóli birtir opinberlega upplýsingar um innra mat sitt . Það stendur einnig fyrir samræmdu námsmati í grunnskólum í 4. , 7. og 10. bekk . Innra mat Við innra mat í Vættaskóla eru ýmsir þættir skoðaðir og má þar nefna starfsþróunarsamtöl , samantekt á niðurstöðum lestrarkannana , niðurstöður samræmdra prófa , niðurstöður lesfimiprófa , niðurstöður lesskilningsprófa , orðarún , niðurstöður „ Læsis “ og talnalykils . Niðurstöður Skólapúlsins eru greindar og brugðist við þeim jafnt og þétt , niðurstöður úr foreldra - og nemendaviðtölum eru skoðaðar og fundir Skólaráðs . Tengslakannanir eru gerðar reglulega í öllum árgöngum . Einnig eru fjármál skólans rýnd reglulega . Ytra matÍ grunnskóla í Reykjavík fer ytra matið fram á vegum Framkvæmdarstjórnar skóla - og frístundasviðs í Reykjavík og fer ytra mat fram í Vættaskóla að vori 2019 . Markmiðið með matinu er : gera góðan skóla betri með markvissri hvatningu í starfi aðstoða skóla við að efla skólastarfið í ljósi innra og ytra mats og styrkja innviði skólans veita skólayfirvöldum upplýsingar um gæði skólastarfs og hvernig skólar framfylgja stefnu borgarinnar í menntamálum